Ek het verlede week by dié punt uitgekom nadat ek dit telkens uitgestel het, want mens kry bykans daagliks nuwe inligting om by te voeg. Vir my was dié besluit 'n groot verligting!
Nadat ek my Viljoen genealogie se GEDCOM-lêer uitgevoer het, word dit nou geredigeer en verwerk vir publiseerbare vorm. Na afsluiting kan nuwe name slegs met groot moeite met die hand bygevoeg word en dit beteken in die praktyk dat nuwe name wel op die oorspronklike databasis ingevoer kan word, maar waarskynlik nie in die drukweergawe daarvan sal verskyn nie.
Elke naam-inskrywing in my verwerkte Viljoen register word voorsien van 'n volgnommer en om erens 'n nuwe naam in te voeg sal beteken dat ál die volgnommers daarná met een geïkrementeer moet word -- 'n onbegonne taak. Dit is jammer vir die laatkommers ... want teleurgesteldes gaan daar beslis wees.